
7
1.	A GYÓGYSZER NEVE

Wentenorm gél 2 g/10 ml belsőleges szuszpenzió


2.	MINŐSÉGI ÉS MENNYISÉGI ÖSSZETÉTEL

A 10 ml‑es tasak tartalma:
Hatóanyag:
2 g szukralfát 5,083 g szukralfát-szuszpenzió S600 formájában.

Ismert hatású segédanyagok: szorbit-szirup (nem kristályosodó), nátrium‑benzoát, metil‑parahidroxibenzoát-nátrium, propil‑parahidroxibenzoát-nátrium, aszpartám.

A segédanyagok teljes listáját lásd a 6.1 pontban.


3.	GYÓGYSZERFORMA

Belsőleges szuszpenzió.
 
10 ml ánizs-édesgyökér-menta ízű fehér szuszpenzió tasakban.

4.	KLINIKAI JELLEMZŐK

4.1	Terápiás javallatok

· Gyomorfekély, nyombélfekély kezelése és megelőzése felnőtteknél;
· Gastrooesophagealis reflux betegség (GERD) kezelése felnőtteknél.

Helicobacter pylori meglétét vizsgálni kell gyomor- vagy nyombélfekély esetén. 
Ha Helicobacter pylori jelenléte igazolt, törekedni kell a baktérium eradikációjára, megfelelő protonpumpagátlóval és antibakteriális terápiával, a terápiás protokolloknak megfelelően. Helicobacter pylori-eradikációban a szukralfát hatásosságát kombinációs antibakteriális hatóanyagokkal kombinálva nem bizonyították

4.2	Adagolás és alkalmazás

Naponta kétszer 1 tasak szájon át, éhgyomorra vagy 1 órával étkezés előtt bevéve. Lehetőség szerint reggel, és este lefekvést megelőzően. Fenntartó kezelésként gyomor- és nyombélfekély megelőzése esetén a napi dózist felére kell csökkenteni, változatlanul hagyva az egyszeri dózist, de megfelezve a bevételek számát (például 1 tasak naponta egyszer, lehetőleg este).
A készítményt a tasak felnyitásával közvetlenül a szájba juttatva kell alkalmazni. A készítményt a tasakban lévő formájában kell bevenni, minden bevétel után lehet egy korty vizet vagy más folyadékot inni. 

Különleges betegcsoportok

Gyermekek és serdülők
A szukralfát biztonságosságát és hatásosságát gyermekeknél és serdülőknél nem igazolták, ezért alkalmazása nem javallott 18 év alatt.

Májkárosodás
Az adagolás módosítása nem szükséges.


Vesekárosodás
Vesekárosodásban szenvedő betegeknél a gyógyszert elővigyázatosan kell alkalmazni, és kerülni kell a hosszú távú kezeléseket. A gyógyszer alkalmazása hemodializált betegeknél kerülendő (lásd 4.4 pont).

Alkalmazás módja
Szájon át történő alkalmazásra.

A készítmény bevételekor érezhető sajátos ízérzet a készítményhez használt szukralfát „géles” formájára jellemző. Ez az érzés azonnal megszüntethető, ha a készítmény bevétele után a beteg iszik egy korty vizet vagy más folyadékot.

Alkalmazás előtt a tasak tartalmát néhányszor óvatosan tanácsos összenyomi, hogy elősegítse a
benne lévő szuszpenzió homogenizálását.

4.3	Ellenjavallatok

A készítmény hatóanyagával vagy a 6.1 pontban felsorolt bármely segédanyagával vagy a kémiai szempontból szoros rokonságban lévő anyagokkal szembeni túlérzékenység.
A gyógyszer aszpartámot tartalmaz, ami a fenilalanin forrása, ezért fenilketonuriában szenvedő betegeknél ellenjavallt (lásd 4.4 pont).

A szukralfát ellenjavallt tetraciklineket szedő betegeknél (lásd 4.5 pont).


4.4	Különleges figyelmeztetések és az alkalmazással kapcsolatos óvintézkedések

Veseelégtelenségben szenvedő betegeknél a gyógyszert elővigyázatosan kell alkalmazni, és kerülni kell hosszú távú kezeléseket. A gyógyszer alkalmazása hemodializált betegeknél kerülendő (lásd 4.2 pont).

Bezoár eseteiről beszámoltak a szukralfát beadását követően, főként az intenzív osztályokra felvett súlyos betegeknél. A legtöbb betegnek (beleértve a csecsemőket is, akiknél a szukralfát alkalmazása nem javasolt) volt már olyan meglévő egészségügyi problémája, amely hajlamosíthat a bezoár képződésre (például műtét, gyógyszeres kezelés vagy motilitási betegségek miatti lelassult gyomorürülés), vagy ezzel összefüggésben enterálisan táplálták őket.

Gyermekek és serdülők
A Wentenorm gél 2 g/10 ml belsőleges szuszpenzió alkalmazása gyermekeknél és serdülőknél nem javasolt a biztonságosságra és a hatásosságra vonatkozó adatok hiánya miatt.

A készítmény a Wentenorm gél 2 g/10 ml belsőleges szuszpenzió minden egyes tasakjában 2 g szorbitot tartalmaz. Az ajánlott adagolásnak megfelelően bevéve a Wentenorm gél 2 g/10 ml belsőleges gél minden adagja legfeljebb 2 g szorbitot tartalmaz. Örökletes fruktózintoleranciában szenvedő betegeknél ez a gyógyszer nem alkalmazható.

A metil‑parahidroxibenzoát és propil‑parahidroxibenzoát tartalma allergiás reakciókat okozhat (amelyek esetleg csak később jelentkeznek).

Az összetételben található nátrium‑benzoát fokozhatja a sárgaságot (a szemfehérje és a bőr sárgás elszíneződése) újszülötteknél (4 hetes kor alatt).

A készítmény kevesebb, mint 1 mmol (23 mg) nátriumot tartalmaz tasakonként, azaz gyakorlatilag „nátriummentes”. 

Ez a gyógyszer 15 mg aszpartámot tartalmaz tasakonként.

Ez a gyógyszer 10-15 mg alkoholt (etanolt) tartalmaz tasakonként.

4.5	Gyógyszerkölcsönhatások és egyéb interakciók

A szukralfát megváltoztathatja a következő gyógyszerek biohasznosulását: ketokonazol, fluorokinolon antibiotikumok (például ciprofloxacin és norfloxacin), fenitoin, digoxin, ranitidin és teofillin.
Az alumíniumsók komplexeket képezhetnek a tetraciklinekkel, csökkentve a szájon át beadott antibiotikumok felszívódását és ezáltal hatását.

Úgy tűnik, hogy ezeknek a kölcsönhatásoknak a mechanizmusa nem szisztémás jellegű, és feltehetően vagy azért jönnek létre, mert a szukralfát az egyidejűleg adott gyógyszerhez kötődik a gastrointestinalis traktusban (kelát képződik), vagy a gyomorsavcsökkentők a gyomor pH-ját megemelve a savas pH-n aktív szukralfát hatását csökkentik. Ezért tanácsos legalább két óra szünetet tartani a Wentenorm gél 2 g/10 ml belsőleges szuszpenzió és más gyógyszerek bevétele között.

4.6	Termékenység, terhesség és szoptatás

Terhesség
Az állatokkal végzett vizsgálatok során tapasztalt nagyon kismértékű gastrointestinalis felszívódás miatt az anyáknál és az újszülötteknél nem számoltak be elváltozásokról (lásd 5.3 pont). Terhesség alatt a Wentenorm gél 2 g/10 ml belsőleges szuszpenzió szükség esetén adható.

Szoptatás
Nem ismert, hogy a szukralfát kiválasztódik-e az anyatejbe. Mindazonáltal a készítmény szoptatás alatt történő alkalmazása csak megfelelő körültekintéssel történhet.

Termékenység
Az állatokon végzett teratogenitási és fertilitási vizsgálatok nem tártak fel semmilyen mellékhatást (lásd 5.3 pont).

4.7	A készítmény hatásai a gépjárművezetéshez és a gépek kezeléséhez szükséges képességekre

A szukralfát nem, vagy elhanyagolható mértékben befolyásolja a gépjárművezetéshez és a gépek kezeléséhez szükséges képességeket.

4.8	Nemkívánatos hatások, mellékhatások

A mellékhatások táblázatos felsorolása 
A mellékhatások gyakoriságát az alábbi táblázat mutatja szervrendszeri kategóriák (MedDRA alapján) és gyakoriság szerint. 
Nagyon gyakori (≥ 1/10), gyakori (≥ 1/100 – < 1/10), nem gyakori ( 1/1000 – < 1/100), ritka ( 1/10 000 – < 1/1000), nagyon ritka ( 1/10 000) és nem ismert (a gyakoriság a rendelkezésre álló adatokból nem állapítható meg). 

1. táblázat: A mellékhatások táblázatos összefoglalása

	MedDRA szerinti szervrendszeri kategória
	Gyakorisági kategória
	Gyógyszermellékhatás

	A bőr és a bőr alatti szövet betegségei és tünetei
	Ritka
	Bőrkiütés

	Idegrendszeri betegségek és tünetek
	Nem ismert
	Szédülés, fejfájás, aluszékonyság

	A fül és az egyensúly-érzékelő szerv betegségei és tünetei
	Nem ismert
	Vertigo

	Emésztőrendszeri betegségek és tünetek
	Gyakori
	Székrekedés

	
	Nem gyakori

	Szájszárazság, hányinger

	
	Ritka

	Bezoárképződés

	
	Nem ismert

	Hasmenés, hányás, emésztőrendszeri zavarok, puffadás, gyomorban jelentkező nehézségérzet

	Immunrendszeri betegségek és tünetek
	Nem ismert
	Anafilaxiás reakciók, köztük pruritus, kiütés, ödéma, légzési nehézség, ájulás

	A csont- és izomrendszer, valamint a kötőszövet betegségei és tünetei
	Nem ismert
	Derékfájdalom

	Sérülés, mérgezés és a beavatkozással kapcsolatos szövődmények
	Nem ismert
	Osteodystrophia,osteomalacia, encephalopathia, anaemia



Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Humán túladagolásról nincsenek ismert adatok. Az állatoknál végzett akut toxicitási vizsgálatok, amelyekben legfeljebb 12 g/testtömegkilogramm dózisokat alkalmaztak, nem tették lehetővé a halálos dózis meghatározását.
Mivel az alumínium kis mennyiségben felszívódhat a szukralfát orális alkalmazása esetén, krónikus vesebetegek és dializált betegek esetén ez alumínium akkumulációt és toxicitást okozhat. Alumínium toxicitás kockázata esetén megfelelő monitorozás és kezelés szükséges.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: peptikus fekély és gastrooesophagealis reflux betegség kezelésére szolgáló gyógyszerek –peptikus fekély elleni szerek
ATC kód: A02BX02

Hatásmechanizmus
A szukralfát szacharóz-szulfát és alumínium-hidroxid komplexe. Elhanyagolható savsemlegesítő képességgel rendelkezik, ezért fekélyellenes hatása nem a gyomorsav semlegesítésének tudható be.
A szukralfát fekélyellenes hatása főként abban nyilvánul meg, hogy védi a fekélyes területet az emésztőnedvek, a pepszin, az epesók és más gyomorkárosító anyagok, például az etil-alkohol, az ecetsav és az acetilszalicilsav károsító hatásaival szemben.
Elsősorban klinikai farmakológiai vizsgálatokban mutatták ki, hogy a szukralfát a fekélyhez tapadó komplexet képez a fekély helyén keletkező fehérje exudátummal, elősegítve a sérült nyálkahártya re‑epithelizációját, és ezáltal a fekély gyógyulását.
A szukralfát fekélyellenes hatása annak is tulajdonítható, hogy megerősíti a gastroduodenalis nyálkahártya bizonyos védekező mechanizmusait, elsősorban serkenti a nyálka- és bikarbonátszekréciót; az endogén prosztaglandinok bioszintézisének aktiválása által pedig elősegíti a nyálkahártyák fokozott védelmét.

5.2	Farmakokinetikai tulajdonságok

A szukralfát gastrointestinalis felszívódása rendkívül kismértékű: a vérben és a vizeletben csak minimális mennyiségben található meg, míg a gyógyszer nagy része a széklettel ürül ki.
A felszívódott alumínium a vizelettel választódik ki, így vesekárosodás esetén alumínium halmozódhat fel a szervezetben.

5.3	A preklinikai biztonságossági vizsgálatok eredményei

A nagyon kismértékű gastrointestinalis felszívódás miatt a szukralfát szisztémás toxicitása elhanyagolható mértékű. Patkányoknál legfeljebb 12 g/ttkg, egereknél 8 g/ttkg egyszeri orális dózisok nem okoztak semmilyen intoleranciára utaló jelet. Patkányoknál és kutyáknál a legfeljebb 2 g/ttkg, illetve 1 g/ttkg ismételt orális dózisok 28 hétig történő alkalmazása nem mutatta a toxicitás semmilyen jelét. 
A legfeljebb 1 g/ttkg orális dózisokkal patkányoknál végzett peri- és postnatalis toxicitási vizsgálatokban nem számoltak be semmilyen változásról az anyaállatoknál és az újszülötteknél.
A legfeljebb 1 g/ttkg orális dózisokkal patkányokon és nyulakon végzett teratológiai és termékenységi vizsgálatok nem mutattak ki semmilyen teratogén hatást, a viselkedés megváltozását vagy a szaporodási képesség, illetve a termékenység megváltozását.
Nem figyeltek meg onkogén hatásokat azt követően, hogy patkányoknak 250, 500 és 1000 mg/ttkg/nap orális szukralfát dózisokat adtak, 24 hónapon keresztül.


6.	GYÓGYSZERÉSZETI JELLEMZŐK

6.1	Segédanyagok felsorolása

Tasakonkénti tartalom:
[bookmark: _Hlk137541453]szorbit-szirup (nem kristályosodó), 
nátrium‑benzoát, 
metil‑parahidroxibenzoát-nátrium, 
propil-parahidroxibenzoát-nátrium, 
aszpartám, 
ánizs-édesgyökér‑menta aroma (tartalmaz etanolt, természetes anetolt, mentolt és perubalzsamot)
tisztított víz.

6.2	Inkompatibilitások

A 4.5 pontban említett gyógyszerekkel létrejövő inkompatibilitásokon kívül nem jelentettek egyéb inkompatibilitásokat. 

6.3	Felhasználhatósági időtartam

3 év

6.4	Különleges tárolási előírások

[bookmark: _Hlk137543860]Ez a gyógyszer nem igényel különleges tárolást.

6.5	Csomagolás típusa és kiszerelése

30 db, 10 ml-es belsőleges szuszpenziót tartalmazó tasak, dobozban. 
Hővel lezárt poliészter/alumínium/polietilén-trilaminátból készült tasakok, dobozban.

6.6	A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés:  (egy keresztes)
Osztályozás: I. csoport
Orvosi rendelvény nélkül is kiadható gyógyszer (VN).)


7.	A FORGALOMBA HOZATALI ENGEDÉLY JOGOSULTJA

MagnaPharm Hungary Kft.
1119 Budapest, Fehérvári út 97-99., IV. em.
Magyarország


8.	A FORGALOMBA HOZATALI ENGEDÉLY SZÁMA(I)

OGYI-T-24760/01	30×10 ml	poliészter/alumínium/polietilén trilaminátból készült tasakban


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2026. július 6.


10.	A SZÖVEG ELLENŐRZÉSÉNEK DÁTUMA

2026. július 6.
OGYÉI/66871/2022
